cyanic-selkie/wikianc huggingface dataset:
Aegus (Micraegus) glaber
Utbredelse
Arten er utbredt på Molukkene og Ny-Guinea.
Blikværfjorden
Blikværfjorden er en fjord i Rødøy kommune i Nordland. Den ligger på sørsiden av øygruppa Blikvær og nord for Risøyvær. Fjorden strekker seg 8 kilometer nordøstover fra Otervær til Gjessøya, vest for selve Rødøya. I vest grenser den til Lyngværfjorden. Sør for Risvær ligger Risværfjorden og mot nordøst ligger Oterværfjorden.
Operasjon Ocean Shield
Bakgrunn
NATO satte i 2008 inn skip i området etter forespørsel fra FN. Innsatsen, med navnet Operasjon Allied Provider, eskorterte blant annet skip fra Verdens matvareprogram og ble avløst av Operasjon Atalanta, drevet av EU. I mars 2009 var en ny NATO-styrke på plass, denne gang med navnet Operasjon Allied Protector. I tillegg til bekjempelse av sjørøveri vektla operasjonen også samarbeid med myndighetene i regionen for å styrke deres kapasitet til å bekjempe sjørøveri. I utgangspunktet manglet det avtaler med landene i regionen om rettsforfølgelse av tilfangetatte, noe som medførte at sjørøvere som ble tatt, måtte settes fri igjen.
Operasjon Ocean Shield ble iverksatt i september 2009 etter vedtak i Det nordatlantiske råd 17. august 2009. Den erstattet Operasjon Allied Protector. Styrken skal forsvare skipstrafikk mot angrep fra sjørøvere og avskrekke slike angrep. I 2012 ble Operasjon Ocean Shield forlenget til utgangen av 2014. Etter ytterligere forlengelse var operasjonen over 15. desember 2016.
EUs Operasjon Atalanta foregikk parallelt med NATOs operasjon. Andre land deltar i kampen mot sjørøveri under USAs ledelse i Combined Task Force-151.
Styrke og operasjonsområde
Orlogsfartøyene som inngikk i Operasjon Ocean Shield var basert på NATOs stående flåtegrupper, Standing NATO Maritime Group 1 og Standing NATO Maritime Group 2. Det to gruppene roterte på oppdraget. To til fem skip inngikk i styrken, oftest fem. Ett av fartøyene i styrken fungerte som kommandofartøy. I tillegg til skip, var også overvåkingsfly satt inn for å patruljere havområdene.
Den daglige ledelsen av operasjonen var ivaretatt av Maritime Command Headquarters i Northwood i Storbritannia. NATO Shipping Centre ivaretok forbindelsen til rederiene og skipsfartsnæringen.
Norge
Norske myndigheter satte i september 2011 inn et orionfly i operasjonen for en periode på tre måneder. Flyet drev maritim overvåkning av havområdet utenfor Somalia fra basen Camp Skare på flyplassen ved hovedstaden på Seychellene.
I andre halvdel av 2013 deltok den norske fregatten KNM «Fridtjof Nansen» i operasjonen som flaggskip, det vil si kommandofartøy. Fregatten var med fra 7. juni til 7. desember 2013. Dette var første gang Norge ledet en slik NATO-flåtestyrke.
Friidrett under Paralympiske sommerleker 2016 – 100 meter menn T38
100 meter for menn i kategorien T38 ved Paralympiske sommerleker 2016 ble arrangert 12.– 13. september 2016, på Estádio Olímpico João Havelange.
Kategorien T38 er for utøvere med blant annet cerebral parese, men er for de utøverne som er mildest rammet.
Heat 1
12:22 12. september 2016:
Heat 2
12:30 12. september 2016:
Finale
10:43 13. september 2016:
Freddy Vias
Freddy Vias (født 1929) var en malaysisk landhockeyspiller.
Han representerte Malaya under Sommer-OL 1956 i Melbourne, hvor laget hans ble nummer 9.
Cobham Air Routes
Cobham Air Routes var et britisk flyselskap fra 1930-tallet. Det ble stiftet i 1935 for å drive en flyvninger mellom Croydon, og Channel Islands. Etter tapet av et fly i en fatal ulykke flyselskapet ble solgt til Olley Air Services.
Ulykker og hendelser
Den 3. juli 1935 styrtet selskapets tre-motors Westland Wessex G-ADEW i Den engelske kanal nær The Needles. Piloten omkom, men passasjeren klarte å komme seg ut av vraket. . Flyet var underveis fra Guernsey til Bournemouth da det oppstod feil på styrbord motor. I 25 til 30 minutter fortsatte flyet på to motorer, men da sviktet først den ene, så den andre av de to gjenværende motorer, og flyet styrtet i havet. . Passasjeren ble plukket opp etter to timer av fergen «Stanmore». Flyveren ble aldri funnet. En undersøkelse konkluderte med at piloten hadde tatt en «unødvendig, men ikke helt uforsvarlig risiko» ved å fortsette på to motorer, og han skal ha vurdert å snu mot den franske kysten.
Minnes på frimerke
I 1973 utstedte Guernsey Post Office et 3-pence frimerke med Wessex G-ADEW som motiv, som en representant for de tre andre flyene som ble brukt av Cobham på flyvninger til Kanaløyene for å feire 50 år med kommersiell flyvirksomhet til øyene.
Motohiko Ban
Motohiko Ban (1905–1998) var en japansk skihopper.
Han representerte Japan under Vinter-OL 1928 i St. Moritz, der han ble nummer 38.
Hilda Sachs
Hilda Gustafva Sachs (født 13. mars 1857 i Norrköping, død 26. februar 1935) var en svensk journalist, forfatter og oversetter.
Hilda Sachs, som var datter av handelsmann Johan Gustaf Engström og Gustafva Augusta Gustafsson i Norrköping, arbeidet en tid som guvernante, før hun fra 1878 til 1881 studerte ved Högre lärarinneseminariet i Stockholm. Sachs giftet seg i 1886 med den jødiske blomsterhandleren Carl Fredrik Sachs (1860-1893).
Sachs, som umiddelbart etter utdannelsen arbeidet som lærer, ble journalist etter sin ektemanns død i 1893, og korresponderte for aviser som Dagens Nyheter (DN), Nya Dagligt Allehanda (NDA), Svenska Dagbladet (SvD) og Stockholmsbladet fra 1895 til 1920. Hun var utenrikskorrespondent for DN fra 1895 til 1898, NDA 1897 og 1898, samt i Roma for SvD fra 1908 til 1910.
Sachs var, som første kvinne, delegat for NDA ved journalistkongressen i Roma i 1899. Hun ble 1902 en av grunnleggerne av Landsföreningen för kvinnans politiska rösträtt da organisasjonen ble stiftet i 1902, og satt i dens styre fra 1912 til 1921. Hun var også styremedlem i Kvinnornas diskussionsklubb fra 1910 til 1912, og satt i arbeidsutvalget i Svenska Kvinnors Medborgarförbund fra 1921 til 1935.
Forfatter Ellinor Melander beskriver Hilda Sachs som «en av sin tids mest radikale pionerer innen kvinnebevegelsen».
Lyngværfjorden (Rødøy)
Lyngværfjorden er et havområde i Rødøy kommune i Nordland. Den ligger nord for Lyngvær og har en lengde på cirka 10 kilometer fra vest til øst. I nord ligger øygruppene Innmyken og Håværet. I vest grenser fjorden til Norskehavet og i øst ender fjorden mellom Blikvær og Otervær. Videre østover går fjorden Blikværfjorden. Gurafjorden ligger nord for Lyngværfjorden.
Hans Staudinger
Hans Staudinger (født 16. august 1889 i Worms, død 25. februar 1980 i New York) var en prøyssisk politiker (SPD) og økonom. Fra 1929 til 1932 var han statssekretær i det prøyssiske handelsministeriet. Fra november 1932 til juni 1933 var han folkevalgt for SPD i Riksdagen. For sin forskning regnes Staudinger som en av de fremste republikanske embedsmenn under Weimarrepublikken.
Joseph Maffioli
Joseph Maffioli (født 18. februar 1904, død 10. juli 1965) var en fransk skihopper.
Han representerte Frankrike under Vinter-OL 1928 i St. Moritz, der han ble nummer 35.
Peter van Huizen
Peter van Huizen (født 3. september 1932, død 12. september 2011) var en malaysisk landhockeyspiller.
Coprophilus striatulus
Coprophilus striatulus er en biller som hører til underfamilien tannkortvinger (Oxytelinae) i den store familien kortvinger (Staphylinidae). Den lever mellom råtnende plantemateriale og er den eneste nordeuropeiske representanten for slekten Coprophilus, som omfatter rundt 30 arter.
Utseende
En middelsstor (5-7 millimeter), slank, svart kortvinge. Hele kroppen er kraftig punktert, på dekkvingene danner punktene litt uregelmessige rader. Hodet er stort og bredt, omtrent så langt som bredt, med små, runde fasettøyne. Pronotum er nærmest trapesformet, men med litt rundede sider, bredest ved framkanten, litt bredere enn langt. Dekkvingene er nokså korte, bakkroppen lang, litt smalere ved roten. Beina er middels lange, leggene har tydelige pigger på utsiden.
Levevis
Arten kan finnes i kompost og andre steder der det finnes råtnende plantemateriale.
Bahamas under Panamerikanske leker 1971
Bahamas under Panamerikanske leker 1971. Bahamas deltok i de sjette Panamerikanske leker som ble arrangert i Cali i Colombia mellom 30. juli og 13. august 1971. Nasjonen vant ikke noen medaljer.
Rajaratnam Selvanayagam
Rajaratnam Selvanayagam (født 1921, død 26. desember 1999) var en malaysisk landhockeyspiller.
Han representerte Malaya under Sommer-OL 1956 i Melbourne, hvor laget hans ble nummer 9.
Randbebyggelse
Det mest typiske trekk ved randbebyggelse er at de enkelte eiendommer har direkte utkjøring på veien. Deretter vokste gjerne trafikken på veien, som både skulle dekke behov for lokaltrafikkens myke trafikanter til fots eller på sykkel, og gjennomgangstrafikken som midt på 1900-tallet var et stadig økende antall biler. Randbebyggelsen skapte på denne måten en uheldig blanding av ulike typer trafikk. Dette førte i sin tur til mange ulykker; strekninger med randbebyggelse fikk status som ulykkesutsatte.
Tiltakene er i første rekke fartsbegrensninger for biltrafikken; sikring av myke trafikanter med med fortau, eventuelt gang og sykkelvei. Ytterligere tiltak er bygging av ny vei utenom.
Gamle E18 i Vestfold har mange typiske eksempler på randbebyggelse, bl.a. tettstedet Verningen, og langs Raveien i Stokke, i dag en del av Sandefjord kommune.
Lelis
Utseende
Middelsstore, avlange, noe flate, svarte løpebiller, forkroppen gjerne brunrødlig, dekkvingene kan ha brunlige tegninger. Hodet har utstående fasettøyne. Pronotum er rundet, mye bredere enn langt, smalere enn dekkvingene.
Levevis
Denne gruppen inneholder mange arter som lever i trær, der de gjerne løper rundt på barken.
Utbredelse
Slekten er utbredt i den neotropiske økosonen (Colombia).
Trænfjorden
Trænfjorden er et havområde i Træna og Lurøy kommune i Nordland. Fjorden ligger øst for øygruppa Træna og strekker seg 25 kilometer fra nord til sør. I sør starter fjorden cirka øst for Træna fyr og ender i nord mellom Selvær i vest og Nesøya i øst. Lovund og Lovundvær ligger sørøst for fjorden.
Det går ferje fra Lovund til Træna.
Aegus (s.str.) riedeli
Aegus (s.str.) riedeli er bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (34-40 millimeter), avlang, blank, svart hjortebille. Hannens mandibler (kjever) er kraftige, sigdformede, litt lengre enn hodet, med en bred, to-spisset tann nær roten. Hodet er avrundet firkantet, pannen på forkanten med to spisse framspring. Hodet er nokså kraftig punktert. Pronotum er rektangulært, sidekanten knapt rundet, ganske blankt og tett punktert. Dekkvingene er litt rundede med nokså kraftige punktrader, langs sidekanten tett punkterte.
Levevis
Som de fleste andre hjortebiller lever larvene i morken, død ved.
Utbredelse
Arten er utbredt på Ny-Guinea.
Nesøyfjorden
Nesøyfjorden er en fjord i Lurøy og Rødøy kommune i Nordland. Fjorden ligger mellom Nesøya i vest og Hestmona i øst. Fjorden har en lengde på cirka 9 kilometer fra nord til sør. Fjorden starter i sør mellom Lyngvær og Hestmona. I nord grenser fjorden til Risøyvær, Selsøyvær og Risværfjorden som går mellom disse.
Fra Selsøy på Hestmona går det ferje over fjorden til Nesøya.
Vigelandsparken holdeplass
Vigelandsparken er en holdeplass på Frognerlinjen på Frogner i Oslo. Holdeplassen ligger ved Frognerparken et lite stykke utenfor den store porten til skulpturinstallasjonen Vigelandsanlegget. Den ble åpnet i 1914 da linjen ble forlenget til Majorstuen.
Holdeplassnavnet «Vigelandsparken» er ikke noe offisielt navn i henhold til stadnamnlova; det offisielle navnet på parken ved holdeplassen er Frognerparken og det offisielle navnet på skulpturanlegget i Frognerparken er Vigelandsanlegget. Ifølge Frognerparkens Venner skjedde endringen på holdeplassnavnet til «Vigelandsparken» tilsynelatende «for at turister lettere skal vite hvilken stasjon de skal gå av på», og endringen er omstridt. Navnet «Vigelandsparken» brukes bare av turister og ikke av lokalbefolkningen.
Holger Tou
Holger Tou jr. (født 1919 på Byhaugen i Hetland, henrettet 27. januar 1947, Sverresborg festning, Bergen) var politimann, fengselsbetjent og frontkjemper under andre verdenskrig. Han var også torturist.
Han ble medlem av Nasjonal Samling i 1933 og fornyet sitt medlemskap 9. august 1940 og stod som medlem der og i Hirden da tyskerne kapitulerte 8. mai 1945. Han deltok i partimøter og betalte medlemskontingent. Han deltok også på hirdmøter og i hvert fall i en av hirdens aksjoner i desember 1940 da ingeniør Ragnar Haug ble overfalt av hirden, brakt til NS-huset og brutalt behandlet.
Våren 1941 meldte Tou seg til tysk tjeneste for å få militærutdannelse. Han ble utdannet i tiden fra april til juli 1941 og meldte seg så som frivillig til regiment Nordland for tjeneste på Østfronten. Han avla ed til Adolf Hitler og deltok i kamper mot russerne ved Kiev, Lvov, Mariopol, Taganrog og på Miusfronten inntil april 1942. Han ble dimittert i juli 1942.
Fra august 1942, da han ble reservekonstabel, og senere, mens han var politikonstabel og politibetjent ved Stavanger politikammer, deltok han gjentatte ganger i aksjoner for statspolitiet og det tyske sikkerhetspoliti. Fra 1. februar 1945 ble han ansatt som politibetjent ved statspolitiet og gjorde stadig tjeneste for det tyske sikkerhetspoliti.
Under rettssaken mot ham i 1946 kom det frem at han under sin tjeneste for sikkerhetspolitiet hadde deltatt i mishandling av minst 17 personer med det formål å presse opplysninger ut av dem om deres virksomhet og opplysninger om andre personer som drev motstandsvirksomhet.
Ved Gulating lagmannsretts dom av 27. april 1946 ble Holger Tou jr. dømt til livsvarig fengsel for forbrytelse mot straffelovens § 86 jfr. § 62 og provisorisk anordning av 3. oktober 1941 og 15. desember 1944 § 51, straffelovens § 233, straffelovens § 229 jfr. § 62 og § 232 og straffelovens § 228 jfr. § 62 og § 232, alt sammenholdt med § 62. Han ble også fradømt allmenn tillit for alltid. Etter anke fra påtalemyndigheten sluttet Høyesterett seg til lagmannsrettens flertall og avsa dødsdom den 9. juni 1946.
Under rettssaken ble det diskutert blant psykiatrisk sakkyndige om Holger Tou var psykisk syk. Han ble beskrevet som å ha nedsatt dømmekraft, mindreverdighetsfølelse, lett påvirkelig og «mangelfullt utviklede sjelsevner». I lagmannsretten sa overlege H. C. Andersen ved Dale sykehus og de rettspsykiatriske sakkyndiges erklæring av 13. februar 1946: «Hans intelligensnivå ligger noe under det normale gjennomsnitt, men ikke vesentlig utenfor den normale variasjonsbredde.» Faren, Holger Tou senior, skrev i oktober samme år et benådningsbrev til Kongen.
I brevet skrev han blant annet at Tou jr er den eldste av de to sønnene han har, at han alltid var en snill gutt, men hadde dårlige evner (blant annet at han ikke kunne skrive, noe som ikke stemte). Faren hevdet sønnen ble utsatt for sterk NS-agitasjon mens han var i politiet, og «min sønn som hadde liten evne til å motstå agitasjonen, ble dessverre fanget inn av NS-folkene». Holger Tou jr hadde vært medlem av Nasjonal Samling lenge før han ble med i politiet, faktisk helt siden 1933 (som sin far), da han var 14 år gammel. Holger Tou senior ble selv dømt i Landssvikeroppgjøret til 75 dagers fengsel og tap av statsborgerlige rettigheter i 10 år for å ha vært inspektør i hirden og blant annet vært vakt for arresterte lærere.
Flere anerkjente stavangerfolk gikk også i forbønn hos Kongen for Holger Tou jr, blant dem var blant annet biskop G. Skagestad, ordfører Magnus Karlson, domprost K. O. Kornelius, res.kap. M. Mauritzen, hjelpeprest Ivar Aartun, fengselsvaktmester Johs. N. Øverland, fengselsvaktmester Gust. Thomsen og fengselsprest Olav Fjose. De viste alle til en erklæring fra overlege H. C. Andersen hvor han skriver at «Tou har visse karaktertrekk som i noen grad kan forklare hans handlesett». Det er den sviktende dømmekraften og underkastelsen under autoriteten til SS Hauptscharführer og avhørsleder Arnold Höllscher overlegen viser til.
Den 24. januar 1947 ble benådning avslått av regjeringen. Den dømte, Holger Tou jr., ugift, uten forsørgelsesbyrde og uformuende, ble transportert til Bergen hvor han den 27. januar ble stilt foran en eksekusjonspelotong på Sverresborg festning ved Bergenhus festning og henrettet.
Gian Singh
Gian Singh (født 16. januar 1928, død 12. november 2004) var en malaysisk landhockeyspiller.
Hellstugutindan
Hellstugutindan (også skrevet Heillstugutindan) er ei tinderekke i Jotunheimen, i Lom kommune i Innlandet. Den ligger mellom Urdadalen og Visdalen i vest og Hellstugubrean og Vestre Memurubrean i øst. Den er rundt seks kilometer lang og strekker seg fra Hellstuguhø i nord til Søre Hellstugutinden i sør. Hellstugutindan har en rekke topper med høyde over 2 000 meter over havet, hvorav den høyeste er Store Hellstugutinden med 2 345 moh.
Gian Singh
Han representerte Malaya under Sommer-OL 1956 i Melbourne, hvor laget hans ble nummer 9.
Hellstugutindan
Topper i Hellstugutindan med primærfaktor på 30 meter eller mer:
Alicia Toublanc
Alicia Toublanc (født 3. mai 1996 i Saint-Brieuc) er en fransk profesjonell håndballspiller, som spiller for den franske klubben og det franske håndballandslaget.
Andalucía Open 2021
AnyTech365 Andalucía Open 2021 var en tennisturnering, og del av ATP-touren 2021 som fant sted i Marbella i Spania fra 5. til 11. april 2021.
Det ble konkurrert i singel og dobbel for menn på grus.
Casper Ruud var tredjeseedet og kom til kvartfinalen, men ble slått ut av det spanske stortalentet Carlos Alcaraz.
Seeding
Utøverne ble seedet etter plassering på ATPs verdensranking fra 29. mars 2021.
Johan Theodor Landmark
Johan Theodor Landmark (født 24. oktober 1836 i Fjaler, død 25. mai 1916) var en norsk dosent. Han var overlærer ved Ås Landbrukshøyskole. Han stiftet Norges Birøkterlag i 1883 og Norges Bondelag i 1896. Han var formann i Norges Landmandsforbund 1896-1901. Norges Landmandsforbund skiftet navn til Norges Bondelag i 1922.
Minnesmerke
Landmarksteinen er en minnestein over Johan Theodor Landmark reist på 100-årsdagen for hans fødsel. Den ble reist av Norges Bondelag i 1937 i Tysse. Den ble reist til minne om Johan Theodor landmark, som var stifter og første formann av Norges Bondeslag.
Ved avdukingen hadde skrevet følgende dikt:
Kroppen min
Kroppen min er en norsk dokumentarfilm fra. Den ble regissert av Margreth Olin, som også har skrevet manuset. Filmen hadde premiere 15. august 2002 under Kortfilmfestivalen i Grimstad, der den vant Gullstolen for beste kortfilm. 17. august vant den Amandaprisen for beste dokumentarfilm, og 30. august hadde den kinopremiere.
I filmen kler Olin av seg, både bokstavelig og følelsesmessig. Filmen er en beretning om en kvinnekropp; hva medsøstre har sagt og ment om den, og hvordan det har formet regissørens selvbilde og forhold til den, men også om møtet med menn som har funnet de «vanskelege» kroppsdelene attraktive.
Filmen førte til en offentlig debatt om kjønnsroller, forfengelighet og skyldfølelse. Da Olin ble spurt av magasinet Henne om et intervju, takket hun ja på en forutsetning av at de avbildet henne naken på forsiden, uten retusjering eller styling. Dette takket magasinet nei til.
Mottakelse
Filmen ble generelt godt mottatt og rost for å være modig, ærlig og oppriktig. VGs anmelder skrev at «Mesterskapet i filmen ligger i at i alle hennes private avsløringer, makter hun å lage historien om seg selv om til en film som i all sin privathet først og fremst er drønnende allmenn.»
Dagsavisen anmelder Brita Møystad Engseth trakk frem filmens beskrivelse av graviditet og barnefødsler som dens svakeste del, og kalte den moraliserende ovenfor de som ikke kan få, eller velger å ikke få barn. Hun stilte videre spørsmål ved om ikke filmen formidlet et bilde av kvinnen som ikke kan bli lykkelig og hel før hun er blitt mor. Også Dagens Næringslivs anmelder Øyvor Dalan Vik kritiserte det hun kalte filmens «jeg er blitt mor, derfor er jeg ok»-argument, og mente at det slo bena vekk under filmprosjektet.
Noel Arul
Noel Arul (ca. 1930–1993) var en malaysisk landhockeyspiller.
Han representerte Malaya under Sommer-OL 1956 i Melbourne, hvor laget hans ble nummer 9.
Johannes Tzetzes
Johannes Tzetzes (gresk: Ἰωάννης Τζέτζης; født ca. 1110 i Konstantinopel, død ca. 1180 samme sted) var en bysantinsk lærd (poet og grammatiker), og gjennom hans omfangsrike kommentarverk til de klassiske forfattere har han videreformidlet mange informasjoner om den klassiske greske og hellenistiske litteraturen. På den annen side siterer han ikke alltid korrekt, men åpenbart fra hukommelsen. Likevel er hans skrifter en vesentlig kilde til antikkens litteratur og kulturhistorie.
Biografi
Det er kjent at Johannes Tzetzes levde i Konstantinopel på 1100-tallet. Han var av georgisk opprinnelse på morssiden. I sine verker hevder Tzetzes at hans bestemor var en slektning av den georgiske prinsesse Maria av Alania fra Bagrationslekten som kom til den bysantinske hovedstaden med henne og ble senere den andre hustruen til sebastos (ærerike) Konstantin, megas droungarios (kommandant) og nevø av patriarken Mikael Kerularius.
Etter en god utdannelse i ung alder var Tzetzes sekretær for eparchos (stattholderen) av Beroia, men han ble kastet ut da det ble oppdaget at Tzetzes gjorde kur til eparchosens kone. Denne erotiske besettelsen kostet Tzetzes dyrt. Han havnet i fattigdom og måtte selge nesten alle bøkene sine. Foruten sitt virke som forfatter (grammateus), var det i arbeidet som lærer (grammatikos) at han skaffet seg inntekter. Han hadde tilsynelatende levd lenge i et kloster hvor han fikk underhold av munkene i bytte for sin undervisning. Etter hvert fikk han innpass, antagelig grunnet familieforbindelser, til det keiserlige huset. Han fikk undervise den tyskfødte Bertha av Sulzbach som var utsett til gifte seg med keiser Manuel I Komnenos.
Han hadde en bror ved navn Isak som døde i 1038 og som han samarbeidet med i en del av sine verker.
Verker
I ung alder skrev Tzetzes en skolia (kommentarer) om Hesiod. Han skrev også egne versjoner av flere av komediene til Aristofanes, hvilket er av mindre interesse.
I perioden 1135 og fram til 1170 finnes et verk kalt 107 brev grunnet dens innhold. Brevene er adressert til delvis fiktive figurer og delvis til kjente menn og kvinner i forfatterens egen samtid, inneholder en betydelig andel av betydelige biografiske detaljer. Forfatteren sprer fra sin omfattende mytologiske og litterære kunnskap. I kommentarer til disse brevene, skrev han om sitt mesterverk, Biblos historion, «Boken med historier». Boken er en samling av litterære, historiske, teologiske og blandede skrifter fra oldtiden. Det var en samling med 660 observasjoner og digresjoner i 12 674 i såkalte «politiske vers». I arbeidet med dens første avskrift i 1546 i Basel, delte dens redaktør den vilkårlig opp i seksjoner, hver av dem på tusen verselinjer. Den ble av den grunn kjent som Χιλιάδες, Khiliades, «Tusener», fra den vilkårlige redigeringen.
Dens hovedverdi er at den til en viss grad gjør opp for tapet av verker som en gang var tilgjengelige for Tzetzes, men siden gått tapt. Hele samlingen lider under av en unødvendig framvisning av lærdom, det totale antallet av forfattere som er sitert er mer enn 400. Forfatteren brakte selv ut en revidert utgave med margnotater i både prosa og på vers.
Også i «politisk vers» skrev han sin Homeriske allegorier, hans tolkninger av Iliaden og Odysseen, hvor han forsøkte å supplere Homer med et verk som begynte med Paris' fødsel og fortsetter fortellingen inntil akhaierne vendte hjem. Han dediserte verket til Bertha av Sulzbach, eller keiserinne Irene som hun ble hetende som gemalinne til keiser Manuel I Komnenos. Senere dediserte han den til Konstantin Cotertzes.
Han skrev også en kommentar til Iliaden, der han angrep andre tolkninger, og den senere såkalte Carmina Iliaca, i tre deler. Den første delen inneholder historier fra den trojanske syklus med legender som forteller om tiden før handlingen i Iliaden, den andre om det samme som Homer forteller i Iliaden, og i den tredje om påfølgende hendelser som fulgte etter Homers epos.
Tzetzes skrev også kommentarer til et antall greske forfattere, de viktigste er om Lykofron, en tragisk poet 300-tallet f.Kr. Dette verket er også knyttet til hans bror Isak. I tillegg skrev han en rekke dramatiske skisser i jambiske vers hvor den lunefulle og ynkelige skjebne til de lærde er diskutert, og et jambisk dikt om dødsfallet keiser Manuel I. Diktene er bemerkelsesverdige ved at hver linje begynner med det siste ordet fra linjen forut.
Couchsurfing
Couchsurfing International Inc. er et selskap basert i San Francisco. Det tilbyr sine medlemmer muligheten til å overnatte gratis på en sofa når de er ute og reiser.
Ideen bak couchsurfing-prosjektet kom i 1999 da en av grunnleggerne bak couchsurfing.com lette etter en billig flyreise fra Boston til Island, og han sendte e-poster til 1500 tilfeldige studenter ved Universitetet på Island for å spørre om han kunne bo hos dem. Han fikk over femti tilbud om gratis overnattinger. På flyet tilbake til Boston begynte han å utvikle ideen om couchsurfing. Nettstedet ble lansert i januar 2003, og ved utgangen av 2004 hadde nettstedet drøyt 6000 medlemmer. Ved utgangen av 2005 hadde medlemstallene akselerert, og nettstedet hadde i underkant av 45 000 medlemmer på verdensbasis.
I juni 2006 opplevde nettstedet en rekke dataproblemer som resulterte i at mye av databasen ble slettet for godt. CouchSurfing 2.0 ble lansert i juli 2006. Per januar 2012 hadde nettstedet Couchsurfing.com 3,6 millioner medlemmer, og var blitt et populært gratis overnattingssted. I mars 2013 hadde nettstedet seks millioner medlemmer fordelt over hele verden.
Couchsurfing henviser til praksisen med å flytte fra ett hus og sove på sofaen et par netter før man reiser videre til neste hus. Folk som benytter seg av Couchsurfing.org refererer ofte til seg selv som «couchsurfers». Det er gratis å registrere seg som medlem.
Alle medlemmer oppfordres til å fortelle litt om seg selv og laste opp bilder av seg selv og av overnattingsstedet de tilbyr, dersom de har noen. Desto mer informasjon et medlem oppgir om seg selv, jo mer øker mulighetene for at noen vil finne medlemmet troverdig nok til å være deres vert eller gjest. Medlemmer som er på jakt etter et gratis sted å overnatte kan søke etter en ledig vert ved hjelp av forskjellige parametere som f.eks. alder, kjønn og siste innlogging.
Oppholdstedet, varigheten og betingelsene for oppholdet blir vanligvis utarbeidet på forhånd mellom verten og gjestene. De som velger å låne bort en sofa eller en seng tar seg ikke betalt, unntatt noen ganger som kompensasjon av påløpte utgifter, blant annet for mat eller aktiviteter som begge partene har blitt enige om på forhånd. Medlemmer organiserer ofte forskjellige aktiviteter som f.eks. camping-turer, litteraturmøter og forskjellige sportsbegivenheter. Nettstedet couchsurfing.com har en database med tusenvis av kommende arrangementer som blir arrangert av couchsurfere over hele verden. Vertene og surferne har muligheten til å legge igjen personlige referanser og kommentere sine erfaringer etter hvert opphold.
Slottsfjelltårnet
Slottsfjellstårnet, også omtalt som Slottsfjelltårnet, er et monumentalt steintårn i ruinparken etter middelalderborgen Tunsberghus på Slottsfjellet i Tønsberg. Tårnet ble reist i 1888 som utkikkstårn og minnesmerke etter 1000-årsjubileet for Tønsberg som Norges eldste by. Slottsfjellstårnet er 17 meter høyt og byens landemerke.
Tretårnet
Allerede i 1856 fikk Tønsberg Sjømannsforening reist et solid utsiktstårn i tre på Slottsfjellets høyeste punkt. Tretårnet på fjellet brant ned etter «barns lek med ild» 14. mars 1874.
I august 1869 besøkte den svenske prins Oscar og prinsesse Sofie tretårnet som for anledningen var «klædt i Flag fra Top til Fod». Prinsen ble i 1872 kronet som Oscar II, den siste felleskongen for før unionsoppløsningen i 1905. Oscar II kom tilbake til byen ved åpningen av Tønsberg jernbanestasjon nede ved fjorden i 1881 og for siste gang sommeren 1888 da kongen måtte sløyfe et planlagt besøk i det nye steintårnet som hadde blitt innviet like før.
Steintårnet
Ideen om et minnetårn i mur oppstod en tid etter Tønsbergs tusenårsjubileum sommeren 1871. Ifølge Snorres kongesagaer (Heimskringla) var Tunsberg kjøpstad allerede før slaget ved Hafrsfjord. Historikerne på 1800-tallet antok at slaget hadde stått i år 872 og regnet byen som Norges eldste. Et tårn skulle markere byens stolte historie, men også vise fram sjøen og det rike omlandet for byens innbyggere og gjester. Det ble samlet inn penger, og under en festlighet 26. september 1887 ble grunnsteinen til det nye tårnet lagt.
Gjervalen
Gjervalen er en fjordarm av Sørfjorden og Melfjorden i Rødøy kommune i Nordland. Fjorden har innløp mellom Skivikneset i nord og Hammarodden i sør, like øst for Øresvika, og strekker seg syv kilometer østover til munningen av Gjervalelva i bunnen av fjorden.
Slottsfjelltårnet
Steintårnet
I 1884 ble Tønsberg Museum stiftet, og året etter ble tårnet tatt i bruk som utstillingslokale for «oldsager». I 1899 ble den arktiske avdelingen flyttet til en nyoppført trevilla på Slottsfjellsplatået, mens den kulturhistoriske ble værende i tårnbygningen. Tårnet egnet seg dårlig som trygt oppbevaringssted for museumsgjenstandene, og i 1930 ble de til slutt fjernet for godt. I 1940 ble samlingene overdratt sammen med gjenstander fra Tønsberg Sjøfartsmuseum til det nyopprettede Vestfold Fylkesmuseum.
Gjervalen
Den veiløse grenda Vassvika ligger på sørsiden av fjorden. De indre områdene av fjorden har veldig bratte og høye fjordsider. På nordsiden stig Kvalhovudet rett opp til 864 meter over havet. På sørsiden stiger Nordfjellet opp til 949 meter over havet, men har en slakkere stigning.
Slottsfjelltårnet
Steintårnet
Jernkorset fra den revne Mariakirken i Tønsberg ble satt opp som kors på selve tårnet i 1911. Korset ble tidvis utrustet med elektriske lys.
Sommeren 1899 ble tårnet «Veir-Signalstasjon», og Tønsbergs Blad brakte regelmessig værvarsler fra tårnet. Planer om en fjerde etasje på tårnet ble aldri gjennomført.
Kongebesøk
Tidligere sørget Slottsfjellskomitéen, ikke kommunen, for tilsynet av tårnet. Siden 2012 har Vestfoldmuseene hatt ansvaret for Slottsfjellstårnet i ruinparken. Slottsfjellsmuseet beskriver tårnet som et symbol på byens middelalderhistorie.
Conor Chaplin
Conor Mark Chaplin (født 16. februar 1997) er en engelsk fotballspiller som spiller for Ipswich Town FC.
Aminata Sow
Aminata Sow (født 19. august 1994 i Mulhouse) er en fransk profesjonell håndballspiller, som spiller for den franske klubben og det franske håndballandslaget.
Hun ble tatt ut i bruttotroppen til Olivier Krumbholz foran Håndball-VM 2019 i Japan, men var ikke blant de 16 utvalgte.
Holcoderus
Holcoderus er en slekt av løpebiller.
Utseende
Små til middelsstore (ca. 8 millimeter), avlange, svarte løpebiller, gjerne med noe metallglans. Hodet har utstående fasettøyne. Pronotum er sekskantet. Dekkvingen er jevnbrede med fine lengdestriper.
Utbredelse
Slekten er utbredt i Sørøst-Asia og på Ny-Guinea.
Petard
Petard eller petarde (fra fransk pétard, av péter, egentlig fjerte, smelle, av latin pedere, fjerte) er en metallbeholder fyldt med krutt, et sprengmiddel som tidligere ble brukt for å sprenger porter og murer med ved beleiringer av festninger og byer. De som håndterte dem ble kalt petardører.
På noen språk, som på russisk, benyttes ordet i moderne tid om kinaputter.
Cupido (tidsskrift)
Cupido, egentlig Cupido - bladet for kåthet og glede, dansk: Cupido - Det erotiske magasin, er et erotisk tidsskrift, beregnet på kvinner og menn, som blir utgitt månedlig i Norge og Danmark av forlaget Hverdag. Bladet ble opprinnelig startet som det sosialpolitiske tidsskriftet Hverdag, som ble utgitt for første gang i 1976. I mai 1984 ble magasinet utgitt for første gang med det nye navnet, Cupido - bladet for kåthet og glede, med Terje Gammelsrud som redaktør. Utgaven, med et førsteopplag på 30 000, ble, ifølge bladet selv, solgt ut på to uker. I 1989 ble Cupido for første gang også utgitt i Danmark med navnet Cupido - Det erotiske magasin.
Innholdet i Cupido har blitt beskrevet som «intellektualisert pornografi» sannsynligvis med «de sterkeste pornofotografiene noensinne plassert på trykk her i landet», men som har en så stor «kulturhistorisk interesse at det pornografiske innholdet glemmes». Tidsskriftet tilbyr sine lesere en postordreservice med salg av erotiske filmer, bøker og leketøy. Gjennom Cupido Club tilbys også en kontakttjeneste for medlemmer. I 1998 kom Cupido på Internett. Ifølge markedsundersøkelser har Cupido rundt 66 000 lesere (2008).
I 2009 ble Cupidos 25-årsjubileum markert med utstillingen Fantastisk ekte på Fotografiens Hus, hvor det ble presentert 500 fotografier fra bladets historie.
Kryselefantin
Kryselefantin (fra gresk χρυσός, chrysós, gull, og ελεφάντινος, elephántinos, elfenben) er det tekniske begrepet som er gitt til en type kultskulptur av blandete materialer, som gull og elfenben, og som hadde høy status i antikkens Hellas.
Opprinnelsen til teknikken er ikke kjent, men det er kjente eksempler fra rundt 2000 år f.Kr. av skulpturer sammensatt av elfenben og gull som stammer fra områder som senere ble en del av den greske verden, mest kjent er den såkalte «Palaikastro Kouros» (som ikke må sammenblandes med arkaiske statuer som benytter begrepet kouros = ung mann) fra minoriske Palekastro datert til ca. 1 500 f.Kr. Det er imidlertid ikke klart når den greske kryselefantintradisjonen kom i gang, men kryselefantinstatuer ble utbredt i løpet av den arkaiske perioden. Senere, under klassisk tid ble akrolittiske statuer med marmorhode og andre kroppsdeler, og med kropp gjort av tre som ble dekket med forgylte plater eller dekket med drapperi, en tilsvarende teknikk som ble benyttet for kultbilder.
Teknikken ble normalt benyttet for religiøse ritualer og kultbilder. De var vanligvis større enn legemesstørrelse. Konstruksjonen var modulbasert slik at gull kunne bli fjernet og smeltet til mynter eller barrer i vanskelige tider, og bli erstattet senere når økonomien bedret seg igjen. Eksempelvis ble figuren Nike, som ble holdt i den høyre hånden av Feidias' skulptur Athene Parthenos, gjort av solid gull med denne hensikten for øye. I framgangsrike tider ble faktisk opp til seks gullstatuer av Nike formstøpt og tjente således som en «hellig rikdom» hvis sikkerhet var trygget av helligdommen som et kultobjekt foruten nærværet av prester, prestinner og andre ansatte ved tempelet.
De to best kjente eksemplene, begge fra den klassiske tiden, ble skulpturert av Feidias: den 13 meter høye stående stauten av Athene Parthenos på Parthenon i Athen, og den 12 meter høy sittende statuen av Zeus i tempelet i Olympia, betraktet som en av Verdens syv underverker i antikken.
Kryselefantinskulpturer var ikke bare visuelt blendende, de framviste også en rikdom og en kulturell prestasjon av de som hadde konstruert eller finansiert dem. Frambringelsen av en slik statue involverte dyktighet i skulptur, tømmermannsarbeide, smykkearbeid, gullsmedarbeid, og utskjæring av elfenben. Endelig ferdig krevde en slik statue gjentatt vedlikehold. Det er kjent at ved Olympia var øvete og faglærte håndverkere ansatt for å ta seg av statuene. I den andre århundret f.Kr. ble den kjente skulptøren Damophon fra Messene bestilt for å gjøre utbedringer på statuene.
På grunn av den store verdien på en del av materialene som ble benyttet og den forgjengelige naturen til de andre har de fleste kryselefantinskulpturer gått tapt allerede i løpet av antikken og middelalderen. Av statuen av Athene Parthenos er det kun hullet i gulvet i hennes tempel som holdt den sentrale støtten av tre som vitner om at den har eksistert. Eksistensen av statuen er uansett kjent fra et antall av kopier, miniatyrstatuer i marmor, som er avdekket i Athen og omegn, foruten en detaljert beskrivelse hos forfatteren Pausanias. Denne beskrev også Feidias’ statue av Zeus i Olympia. Her er en del former av leire fra deler av Zeus klesdrakt som ble gjort av glass eller glassmasse blitt oppdaget i bygningen kjent som «Feidias’ verksted». De er de eneste funn som er direkte knyttet til den store skulptørens mest berømte verker og de har gitt nyttig informasjon om deres frambringelse.
Få eksempler av kryselefantinskulpturer har blitt funnet. Det mest framstående bevarte eksemplene er fragmenter av flere brente statuer (mindre legemesstor) fra den arkaiske peride, avdekket i Delfi. Beklageligvis er det ikke kjent hva de avbildet, skjønt det var utvilsomt guddommer.
Begrepet «kryselefantin» er også benyttet for en stil med miniatyrskulpturer som var vanlig på slutten av 1800-tallets kunstretning art nouveau. I denne sammenhengen beskriver begrepet statuetter hvor huden ble representert i elfenben, og med klær og andre detaljer gjort i andre materialer som gull, bronse, marmor, sølv eller onyx (en smykkstein, en form for kvarts).
Ariel Behar
Ariel Behar (født 12. november 1989 i Montevideo) er en uruguayansk profesjonell tennisspiller, som er dobbel-spesialist og var i februar 2021 ranket som den 56. beste dobbelspilleren på ATPs verdensranking.
Boström 31 Mk II
Boström 31 Mark 2 er en seilbåt som ble tegnet av en av Sveriges mest kjente båtkonstruktører, Bruno Boström i 1974.
Båttypen har flere ganger vært brukt til jordomseilinger.
Måværfjorden
Måværfjorden er en fjord i Lurøy kommune i Nordland. Fjorden ligger mellom Måvær i nordvest og Nordsørvær i sørøst. Nordsørvær ligger like vest for selve Lurøy. Måværfjorden strekker seg cirka 6 kilometer nordøstover mellom disse øygruppene. Øst for Måværsfjorden ligger Matskjærfjorden, og nord for Måvær ligger Nesøyfjorden.
Vasaloppet 2020
Vasaloppet 2020 ble arrangert den 1. mars 2020, og var den 96. utgaven av Vasaloppet. Vasaloppet er en del av Ski Classics.
Camille Depuiset
Camille Depuiset (født 19. oktober 1998) er en fransk profesjonell håndballmålvakt, som spiller for den franske klubben og det franske håndballandslaget.
Frogner stadion holdeplass
Frogner stadion er en holdeplass på Frognerlinjen på Frogner i Oslo. Den ble åpnet i 1914 da linjen ble forlenget til Majorstuen.
Camille Depuiset
I september 2018, ble hun av EHF inkludert på en liste over de 20 beste unge håndballspillerne å se opp for i fremtiden.
Hun ble tatt ut i bruttotroppen til Olivier Krumbholz foran Håndball-VM 2019 i Japan, men var ikke blant de 16 utvalgte.
Carlos Alcaraz
Carlos Alcaraz Garfia (født 5. mai 2003 i El Palmar) er en spansk tennisspiller, som i september 2022 ble rangert som verdensener på ATPs verdensranking – den yngste spilleren i historien til å være dét.
Alcaraz har vunnet seks titler på ATP-touren, og fire titler på Challenger-touren. Hans beste resultat i Grand Slam-sammenheng er seier i US Open 2022, der han slo nordmannen Casper Ruud i finalen og ble verdensener.
I 2021 var Alcaraz ranket som 118 på ATPs verdensranking etter å ha kommet til semifinalen i Andalucía Open 2021, ved blant annet å ha slått Ruud i kvartfinalen.
Matskjærfjorden
Matskjærfjorden (også skrevet Matskjerfjorden) er en fjord i Lurøy kommune i Nordland. Fjorden ligger på nordsiden av Lurøya og Stigen og på sørsiden av Ytre- og Indre-Kvarøy. Fjorden strekker seg 7 kilometer østover til Kvarøyfjorden som går videre østover. I vest starter fjorden mellom Oddøya i nord og Frydholmen i sør. I øst ender fjorden mellom Einvikneset i nord og Skardneset på Stigen i sør.
Arkitekturåret 1513
Arkitekturåret 1513 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1513.
Torsteinsvik
Torsteinsvik er et tettsted i Øygarden kommune i Vestland. Det ligger på Rongøyna og på nordenden av Toftøyna sør for Rongasundet. Tettstedet hadde innbyggere per 6. oktober.
Adrian Saxrud Danielsen
Adrian Saxrud Danielsen (født 27. september 1992 i Hamar) er en norsk ishockeyspiller som spiller back for Storhamar IL Siden 2022.
Han debuterte for Dragons' A-lag borte mot Sparta Warriors i GET-ligaen 2007/08 som 15-åring. Adrian Saxrud Danielsen står med 174 Eliteserie kamper for Storhamar Dragons.
Han har spilt på Norges U-20 landslag og han står også oppført med tre A-landskamper for Norge.
I 2011 ble han draftet av det canadiske juniorlaget Drummondville Voltigeurs i QMJHL der ble han til jul. Saxrud Danielsen kom opp på Storhamars A-lag i 2010/11-sesongen og ble utlånt til Danske Herlev Eagles ut 2015-sesongen. Våren 2016 signerte han for Stjernen. Gikk så til Tingsryds AIF før han Spilte på Lillehammer fra 2018 til 2020. Etter det gikk turen til HC TWK Innsbruck etter det var han innom Sheffield Steelers i to sesonger.
Danielsen er søskenbarn til Comet-spiller Simen Saxrud.
Un premier amour
«Un premier amour» (norsk oversettelse: en første kjærlighet) er en sang som vant Eurovision Song Contest 1962 for Frankrike. Den ble sunget av Isabelle Aubret og er komponert av Claude Henri Vic, mens Roland Valande har skrevet teksten. Sangen er i chansonstil, en sjanger som dominerte konkurransens første år. Dette ble imidlertid siste gang på mange år at en klassisk, franskspråklig chanson vant Eurovision Song Contest.
Eurovision Song Contest
Sangen og Aubret ble valgt internt av den franske kringkasteren RTF til å representerte landet i Eurovision Song Contest i Luxembourg 18. mars 1962. «Un premier amour» var det niende bidraget ut på scenen av seksten deltakere – rett før Norge og Inger Jacobsen med «Kom sol, kom regn».
I avstemningen tok Frankrike raskt ledelsen, og «Un premier amour» vant til slutt en soleklar seier med 26 poeng – dobbelt så mange poeng som andreplassen. Den norske juryen hadde også sangen som sin favoritt.
Sangen
I likhet med vinneren året før, ble ikke «Un premier amour» noen stor salgssuksess i Europa. Sangen kom bare inn på den franske og den vallonske singellisten. I Frankrike nådde den en 14. plass som høyeste notering, og i Vallonia en 16. plass.
I teksten minnes sangeren sin første kjærlighet, den kjærligheten som du aldri glemmer, og som du prøver å få oppleve igjen. Sangeren lurer også på hva som har skjedd med hennes første kjæreste etter at de gikk fra hverandre.
Your Mamma Won’t Like Me (singel)
Your Mamma Won't Like Me er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1975. Singelen kom på 12.-plass i Australia, 27.-plass i Tyskland, 31.-plass i Storbritannia og 42.-plass i Italia. Sangen ble også gitt ut på albumet Your Mamma Won't Like Me senere samme år. Hun spilte den inn igjen i studio i 1996 og ga den ut på albumet What Goes Around - Greatest & Latest.
Dagmar Ebbesen
Dagmar Wilhelmina Ebbesen (født 1. oktober 1891 i Stockholm i Sverige, død 5. desember 1954 i Solna i Sverige) var en svensk skuespiller.
Stigfjorden
Stigfjorden er en fjord i Lurøy kommune i Nordland. Den ligger mellom øyene Stigen i vest og Aldra i øst. Fjorden har innløp i sør mellom Oddøya i vest og Grønsvikodden i øst og strekker seg 13 kilometer til Rundvedøya. I nord grenser fjorden til Kvarøyfjorden.
Äynu
Äynu er et nordøsttyrkisk skjulespråk som snakkes i Xinjiang. Det kalles også et blandingsspråk, med grammatikken til uigurisk, men vokabularet til østiranske språk. Noen lingvister hevder at det ikke møter de tekniske krav til et blandet språk. Det blir snakket av Äynu, et nomadefolk som bruker det til å holde deres kommunikasjon hemmelig fra andre andre.
Charly Musonda
Charles Musonda Junior (født 15. oktober 1996) er en belgisk fotballspiller som spiller for den spanske klubben.
Hans far Charly Musonda sr. er en tidligere landslagsspiller for.
Jan Cífka
Jan Cífka (født 12. april 1909, død 21. august 1978) var en tsjekkisk skihopper, langrennsløper og kombinertløper.
Han representerte Tsjekkoslovakia under Vinter-OL 1932 i Lake Placid, der han ble nummer 24 i det individuelle hopprennet.
I Bit Off More Than I Could Chew
I Bit Off More Than I Could Chew er en sang skrevet av Mike Chapman og Nicky Chinn som ble spilt inn og gitt ut på singel med Suzi Quatro i 1975. Singelen kom på 34.-plass i Tyskland. Sangen ble også gitt ut på albumet Your Mamma Won't Like Me senere samme år.
Quetzaltenango (departement)
Quetzaltenango er et departement i det sørvestlige Guatemala. Det grenser til departementet Huehuetenango i nord, til Totonicapán og Sololá i øst, til Suchitepéquez og Retalhuleu i sør og til San Marcos i vest. Departementets hovedstad er byen Quetzaltenango.
Administrativ inndeling
Departementet er delt inn i følgende 24 kommuner:
Great Blue Hole
Great Blue Hole er et undersjøisk synkehull, også kalt blått hull, i midten av atollen Lighthouse Reef 70 kilometer fra kysten av Belize. Hullet er 300 meter i diameter og 124 meter dypt. Det er del av Belize barriererev, som er oppført på UNESCOs verdensarvliste. Stedet ble for alvor kjent etter at Jacques-Yves Cousteau kalte stedet et av verdens beste dykkersteder i 1971.
Kvarøyfjorden
Kvarøyfjorden er en fjord i Lurøy og Rødøy kommune i Nordland. Fjorden ligger sørøst for øya Hestmona og øst for Innerkvarøya og strekker seg 10 kilometer sørøstover til Bjørnøya, en halvøy vest for tettstedet Kvina. I nord starter fjorden mellom Hestmona i vest og Vikingen i øst. I sør fortsetter fjorden som Stigfjorden, mens Matskjærfjorden ligger i vest på sørsiden av Innerkvarøya.
Bygdene Tonnes og Konsvikosen ligger langs østsiden av fjorden langs Fv439.
Nordåsværfjorden
Nordåsværfjorden er en fjord langs kommunegrensen mellom Dønna og Lurøy kommune i Nordland. Fjorden ligger nord for Åsvær i Dønna og sør for Lovund og Solvær og har en lengde på cirka 20 kilometer fra vest til øst. Fjorden strekker seg sørøstover mot selve øya Dønna og her møter den tre andre fjorder. Søråsværfjorden kommer opp fra sørvest, på sørsiden av Åsvær, Stifjorden går sørøstover mot de ytre delene av Ranfjorden, og Tomfjorden går nordøstover på sørøstsiden av Solvær.
Den selvfrigjørende opprinnelige oppmerksomhet
Den selvfrigjørende opprinnelige oppmerksomhet (tibetansk: རིག་པ་རང་གྲོལ; THL: rigpa rangdrol: wylie: rig pa rang grol; rekonstruert sanskrit: svamuktividyā; devanagari: स्वमुक्तिविद्या) er en tantrisk tekst innenfor tibetansk buddhisme. Teksten er en av de 17 tantraer som utgjør den fjerde og siste seksjon av menngagdé. Menngagdé er den tredje og mest avanserte delen av dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme.
19. serierunde i Bundesliga 2021/22
19. runde i Bundesliga 2021–2022 startet med –  fredag 14. januar 2022, hoveddelen av kampene ble spilt lørdag 15. januar mens runden ble avsluttet med –  søndag 16. januar.
Kampfakta
'''Fredag 14. januar''' '''Lørdag 15. januar''' <div id="Köln v Bayern München"> <div id="Borussia Mönchengladbach v Bayer Leverkusen"> '''Søndag 16. januar''' <div id="Arminia Bielefeld v Greuther Fürth">